Perak rannañ an traoù, ha kaout ar riskl da zistruj da vat ar  pezh a glasker saveteiñ ? Peogwir eo pennek Mab-Den (hag e verc'h kement-all), hag e kendalc'ho keit ha ma c'hello. Lod a soñj dezho e vo echu an tabut-se e-mesk ar gerneveurien a-benn nebeut, pa vo bet gwelet gant un tu eus an emgann ez eus kalz muioc'h a dud eus an tu all, hag eo gwelloc'h unaniñ eget rannañ. Me ne ran ket avat. Soñjal a ra din er c'hontrol e kendalc'ho an tabut e-pad pell, pell, pell ha pelloc'h c'hoazh. Hag anat a-walc'h an abeg: emaomp oc'h ober ar memestra.